Róbert Ísak Jónsson reið á vaðið fyrir hönd Íslands á Ólympíumóti fatlaðra. Hann komst í úrslit í 100 metra flugsundi og hafnaði í sjötta sæti, á nýju Íslandsmeti.
Sundmaðurinn Róbert Ísak Jónsson setti nýtt Íslandsmet í 100 metra flugsundi á Ólympíumóti fatlaðra í nótt. Róbert Ísak hafnaði í 6. sæti í úrslitum.
Róbert Ísak Jónsson gerði sér lítið fyrir og setti tvö ný Íslandsmet á fyrsta keppnisdeginum á Ólympíumóti fatlaðra í Tókýó. Róbert Ísak byrjaði á að setja nýtt Íslandsmet í 100 metra flugsundi í flokki S14 í undanrásum í nótt þegar hann synti á tímanum 58,34 sekúndur. Sá tími dugði Róberti til að komast í úrslitin.
Úrslitin fóru fram í morgun og þar bætti Róbert Ísak tímann sinn þegar hann synti á 58,06 sekúndum sem er nýtt Íslandsmet. Tími Róberts dugði honum til að ná sjötta sæti á Ólympíumótinu en sigurvegari í morgun var Gabriel Bandeira frá Brasilíu sem setti nýtt Ólympíumótsmet. Róbert var að vonum ánægður með árangurinn.
Róbert Ísak sérvelur tónlistina sem hann hlustar á fyrir hvert mót og segir hann það misjafnt hvaða tónlist verður fyrir valinu.
Næstur Íslendinga til að keppa á mótinu er Már Gunnarsson sem keppir í undanrásum í 50 metra skriðsundi aðfaranótt föstudags.
Einn leikur fór fram í efstu deild kvenna í fótbolta í gær. Stjarnan tók á móti Fylki í Garðabæ og vann leikinn 1-0. Fylkir er í talsverðum vandræðum í deildinni en liðið er í fallsæti þegar þrjár umferðir eru eftir. Stjarnan situr hins vegar í 5. sæti deildarinnar.
Arnar Þór Viðarsson, landsliðsþjálfari karlalandsliðsins í fótbolta, tilkynnir í dag leikmannahópinn sem mætir Rúmeníu, Norður-Makedóníu og Þýskalandi í undankeppni HM í september. Blaðamannafundur þar sem hópurinn verður kynntur hefst klukkan 13:15 og verður í beinni útsendingu á rúv.is.
Róbert Ísak Jónsson reið á vaðið fyrir hönd Íslands á Ólympíumóti fatlaðra. Hann komst í úrslit í 100 metra flugsundi og hafnaði í sjötta sæti á nýju Íslandsmeti. 